สวัสดีคะหนูมีอาการหนาวสั่นสักพักตัวร้อนแล้วปวดหัว เป็นแบบนี้มา3-4วันแล้วคะ กินยาก็ไม่หาย
สวัสดีค่ะ อาการหนาวสั่น ตัวร้อน หรือการมีไข้ ซึ่งมักจะทำให้มีอาการปวดหัวร่วมด้วยได้ อาจเกิดจากสาเหตุ เช่น1. เกิดจากการติดเชื้อไวรัสชนิดต่างๆ เช่น ไข้หวัด ไข้หวัดใหญ่ โรคหัด ไข้เลือดออก อาหารเป็นพิษจากเชื้อไวรัส เป็นต้น2. เกิดจากการติดเชื้อแบคทีเรีย เช่น ทอนซิลอักเสบ ไข้มาลาเรีย อาหารเป็นพิษจากเชื้อแบคทีเรีย ไส้ติ่งอักเสบ กระเพาะปัสสาวะอักเสบ เป็นต้นหากอาการมีแค่ไข้และปวดหัว อาจไม่สามารถตอบได้ว่าเกิดจากโรคอะไร แนะนำควรสังเกตอาการไปก่อน ว่าจะมีอาการอื่นปรากฏหรือไม่ ในเบื้องต้น ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น รักษาร่างกายให้อบอุ่น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ แต่หากอาการไม่ดีขึ้น คือมีไข้เกิน 1 สัปดาห์ หรือมีไข้สูง (เกิน 38 องศาเซลเซียส) หรือเกิดอาการผิดปกติอื่นๆ เพิ่มเติม ก็ควรไปพบแพทย์เพื่อตรวจหาสาเหตุและรักษาค่ะ